Pojašnjenje popunjavanja tablica za dokazivanje ostvarenih ušteda energije..

Sukladno „Dodatku 2. Metodologija izračuna i iskazivanja ušteda i ostalih sastavnica projekta“ prihvatljivo je i očekivano modeliranje isporučene energije prije početka provedbe mjera. To uključuje i modeliranje potrošnje energije pratećih zgrada.
Za primjer popunjavanja tablice u nekom proizvodnom pogonu se provode mjere rekuperacije topline iz toplovodnog kotla u procesu proizvodnje i rekuperacija topline kotla za grijanje prostora. Dodatno, radi se i zamjena postojećih elektromotora s učinkovitijima uz izgradnju fotonaponske elektrane na krovu objekta i rekonstrukciju toplinske ovojnice zgrade.
Pretpostavka je da se provelo mjerenje ili modeliranje potrošnje energije pojedinih procesa prije početka provedbe mjera i da je poznata ukupna potrošnja energije prema podatcima opskrbljivača ili distributera energije (praćenje potrošnje energije prema računima za energente) cjeline i vlastita proizvodnja energije, ako postoji.
U tablici „cjelina proizvodni pogon“, koloni H (isporučena energija prije provedbe mjera) upisuje se modelirana (ili mjerena) potrošnja energije za svaku od provedbenih mjera za povećanje energetske učinkovitosti. U koloni J upisuju se projektirane uštede energije. 
U tablici „cjelina prateće zgrade“, kolona H upisuje se potrošnja energije potrebna za korištenje zgrade prije provedbe mjera. Ovdje se upisuje energija za grijanje i hlađenje, rasvjetu i druge tehničke sustave zgrade. Zbroj modelirane potrošnje energije prateće zgrade i proizvodnog pogona mora biti manji ili jednak ukupnoj potrošnji energije cjeline. 
U tablicu „cjelina proizvodni pogon“, kolona K upisuju se podatci o proizvodnji energije iz OIE. Ali, ako se energija iz obnovljivih izvora koristi i u proizvodnom pogonu i za potrebe prateće zgrade (npr. grijanje/ hlađenje prateće zgrade) moguće je proporcionalno upisati potrošnju energije iz OIE i u tablici „cjelina proizvodni pogoni“ i u tablicu „cjelina prateće zgrade“.
Pri tome se za projekte OIE kao isporučena energije prije provedbe mjera uzima potrošnja energije cjeline (ukupna isporuka energije prateće zgrade i proizvodnog pogona). 
Potrošnja energije nakon provedbe mjera je razlika između početne potrošnje energije i ostvarenih ušteda.
Shodno ovome napravljen je primjer upisa mjera u tablice.
